
Raport

asupra proiectului de Lege privind aprobarea Ordonanţei de urgenţă a Guvernului nr.28/2005 pentru modificarea şi completarea Legii nr.269/2004 privind acordarea unui ajutor financiar în vederea stimulării achiziţionării de calculatoare

1. În conformitate cu prevederile art.89 şi 108 din Regulamentul Camerei Deputaţilor, republicat, cu adresa nr. Pl-x 175/11.05.2005, Comisia pentru învăţământ, ştiinţă, tineret şi sport a fost sesizată spre dezbatere în procedură de urgenţă cu proiectul de Lege privind aprobarea Ordonanţei de urgenţă a Guvernului nr.28/2005 pentru modificarea şi completarea Legii nr.269/2004 privind acordarea unui ajutor financiar în vederea stimulării achiziţionării de calculatoare. Proiectul de lege a fost avizat de către Comisia pentru tehnologia informaţiei şi comunicaţiilor şi de către Comisia juridică, de disciplină şi imunităţi.
Legea în vigoare are unele carenţe legate de termenul de depunere a cererilor pentru achiziţionarea de calculatoare de către copii şi studenţii provenind din familii defavorizate. Prin noua propunere se solicită ca termenul limită de depunere a solicitărilor să fie de 30 aprilie pentru anul 2005, iar pentru anii viitori acesta să fie stabilit prin hotărâre de guvern, ceea ce dă posibilitatea unei mai mari adaptări la condiţiile concrete ale fiecărui an.

2. În raport de obiectul şi conţinutul său, proiectul de lege face parte din categoria legilor ordinare, ca şi Legea nr.269/2004, pe care o modifică.
3. La dezbaterea proiectului de lege a participat d-l secretar de stat  Jozsef Kötö, din partea Ministerului Educaţiei şi Cercetării.

4. La lucrări au fost prezenţi 26 deputaţi, din totalul de 28 membri ai Comisiei. Raportul Comisiei a fost adoptat în şedinţa din 18.05.2005, cu unanimitate de voturi.
5. Proiectul de lege a fost adoptat de Senat în şedinţa din data de 5 mai 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională. În urma dezbaterii, Comisia propune adoptarea propunerii legislative cu următoarele amendamente:

	Titlul ordonanţei de urgenţă:

Ordonanţă de urgenţă pentru modificarea şi completarea Legii nr.269/2004 privind acordarea unui ajutor financiar în vederea stimulării achiziţionării de calculatoare

“Art.I. – Legea nr.269/2004 privind acordarea unui ajutor financiar în vederea stimulării achiziţionării de calculatoare, publicată în Monitorul Oficial al României, Partea I, nr.566 din 28 iunie 2004, cu modificările ulterioare, se modifică şi se completează după cum urmează:

1. Alineatul (6) al articolului 7 se modifică şi va avea următorul cuprins:

„(6) În anul 2005, cererile prevăzute la alin. (1) şi (3) se vor depune până cel târziu la data de 30 aprilie”.

2. La articolul 7, după alineatul (6) se introduce un nou alineat, alin. (7), cu următorul cuprins:

„(7) Începând cu anul 2006, cererile prevăzute la alin. (1) şi (3) se vor depune în fiecare an, până cel târziu la data de 31 martie, dacă prin hotărârea Guvernului prin care se actualizează anual Calendarul pentru acordarea ajutorului financiar, conform art.10 alin.(2), nu s-a prevăzut alt termen”

3. Alineatul (5) al articolului 8 se modifică şi va avea următorul cuprins:

„(5) Pentru anii următori lista va fi publicată, prin intermediul portalului, la data de 1 mai, cu excepţia anului 2005, când lista va fi publicată, prin intermediul portalului, la data de 1 iunie”

4. La articolul 10 se introduce un nou alineat, alin. (2), cu următorul cuprins:

„(2) Calendarul pentru acordarea ajutorului financiar prevăzut în prezenta lege va putea fi actualizat în fiecare an printr-o hotărâre a Guvernului”

Art.II. – Prevederile Normelor metodologice pentru aplicarea Legii nr.269/2004 privind acordarea unui ajutor financiar în vederea stimulării achiziţionării de calculatoare, aprobate prin Hotărârea Guvernului nr.1294/2004, publicată în Monitorul Oficial al României, Partea I, nr.794 din 27 august 2004, cu modificările ulterioare, se modifică în mod corespunzător.


	Lege privind aprobarea Ordonanţei de urgenţă a Guvernului nr.28/2005 pentru modificarea şi completarea Legii nr.269/2004 privind acordarea unui ajutor financiar în vederea stimulării achiziţionării de calculatoare

Articol unic. - Se aprobă Ordonanţa de urgenţă a Guvernului nr.28 din 14 aprilie 2005 pentru modificarea şi completarea Legii nr.269/2004 privind acordarea unui ajutor financiar în vederea stimulării achiziţionării de calculatoare, publicată în Monitorul Oficial al României, Partea I, nr.330 din 19 aprilie 2005.

„(5) Pentru anii următori lista va fi publicată, prin intermediul portalului, în termen de maxim  30 de zile de la încheierea înscrierilor. 

Text nemodificat

„(2) Calendarul pentru acordarea ajutorului financiar prevăzut în prezenta lege poate fi actualizat anual prin hotărâre a Guvernului”

